b'\n_START_ARTICLE_\nZima jednog lava (1968.)\n_START_SECTION_\nRadnja\n_START_PARAGRAPH_\nFilm je radnjom smje\xc5\xa1ten oko Bo\xc5\xbei\xc4\x87a 1138. u dvorcu Henrika An\xc5\xbeuvinca u An\xc5\xbeuvinskom Carstvu._NEWLINE_Ostarjeli i popustljivi kralj Henrik II. okuplja \xc4\x8dlanove obitelji na sastanak na kojem bi se trebalo odlu\xc4\x8diti tko \xc4\x87e biti njegov nasljednik. Na okupljanje su pozvani njegova \xc5\xbeena spletkarica koja je upravo iza\xc5\xa1la iz zatvora, kraljica Eleanor od Akvitanije (Katharine Hepburn) i njegova tri sina, princ Rikard Lavljeg Srca (Anthony Hopkins), Geoffrey, Vojvoda od Britanije i princ Ivan (Nigel Terry), od kojih sva trojica \xc5\xbeele tron. Na dvoru su prisutni i mladi ali lukavi kralj Filip II. od Francuske (Timothy Dalton), sin Eleanorina biv\xc5\xa1eg mu\xc5\xbea, i Filipova polusestra Alais (Jane Merrow), k\xc4\x87er Luja VII. od Francuske. Alais je bila zaru\xc4\x8dena za Rikarda, ali je zapravo Henrikova ljubavnica. Po\xc4\x8dinje niz spletki i intriga dok svi poku\xc5\xa1avaju ostvariti svoje planove.'